V poznámkach si všetko vyznač farebne ako je to tu. Poznámky sa nauč! Je to základ, na ktorý budeš stavať.

**Veta**

Veta je gramaticky a významovo usporiadaná skupina slov, ktorá vyjadruje ucelenú myšlienku.

Vetné členy (dvojice) tvoria navzájom **vetné sklady**.

Hlavné vetné členy sú: **podmet** a **prísudok**

Podmet a prísudok tvoria *prisudzovací sklad.*

**Podmet - Kto? Čo?** - vyjadruje pôvodcu činnosti, nositeľa vlastnosti, stavu alebo okolnosti deja. Podmetom je najčastejšie podstatné meno (môže však byť aj zámeno, plnovýznamové slovo) v Nominatíve. Vždy sa naň pýtame otázkou **Kto? Čo?**

**Vo vetách hľadáme podmet.**

Príklady:

1.**Turisti** navštívili hlavné mesto.

Kto? Čo? navštívil hlavné mesto?.. odpoveď: **turisti =podmet** (podst.meno, N.pl.)

2. **Títo** nás prenasledovali.

Kto? Čo? nás prenasledoval?.. odpoveď: **títo= podmet** (zámeno, N.pl.)

3. Na otázku odpovedali **traja**.

Kto? Čo? odpovedal na otázku? .. odpoveď: **traja = podmet** (číslovka, N.pl.)

Úloha: **Nájdi a podčiarkni podmet v týchto vetách**.(Vždy si polož otázku podmetu Kto? Čo?)

1. Vrabce frnkli z obilia.

2.Naši musia vyhrať dnešný zápas.

3.Zasa dnes štyria chýbajú.

4.Unavená Katka si sadla na posteľ.

5.Bez práce nie sú koláče.